हादसे से सात सेकेंड पहले तक सब कुछ ठीक था. दक्षिण कोरिया की एयरलाईन एशियाना का विमान लैंड करने ही वाला था कि पायलट को उसकी गति जरूरत से कम महसूस हुई. पायलट ने गति बढ़ाई तो सब सामान्य ही था. कंट्रोल टावर को किसी पायलट ने किसी गड़बड़ी के बारे में नहीं बताया था. इतना जरूर है कि यह पायलट पहली बार सैंन फ्रांसिस्को एयरपोर्ट पर बोइंग 777 को उतार रहा था. गति जरूरत से कम होने पर उसने लैंडिंग टालने की भी सोची लेकिन तब तक देर हो चुकी थी. अभी यह साफ नहीं है कि विमान और एयरपोर्ट से परिचित न होना ही हादसे की वजह तो नहीं बन गया.